section_heading: Igrački početci
paragraph_text: Godine 2006. vraća se u Hrvatsku i potpisuje za Split, gdje ostvaruje svoj igrački procvat. Tijekom druge sezone igranja u Splitu, u ABA ligi je ostvarivao 15,6 poena po utakmici, zbog čega ga Jasmin Repeša uvrštava na uži momčadski popis za Olimpijske igre u Pekingu. Nakon što su mu Dallas Mavericksi u posljednji trenutak prije Drafta otkazali ponudu, potpisuje jednogodišnji ugovor s ljubljanskom Olimpijom. Iako je trebao nastupati u Euroligi, nakon promjene 25 igrača, dva trenera i nekoliko uprava kluba, iza njega ostaje loša sezona. Unatoč tome, dobio je ponudu za ljetnu ligu od Dallas Mavericksa, ali mu se ispriječio postojeći ugovor. Propale su i ponude iz Španjolske.